
Parlamentul  României

Camera  Deputaților

	Comisia pentru industrii și servicii

București, 19.10.2022

Nr. 4c-3/249/2019
	
	Comisia pentru politică economică, reformă și privatizare

București, 19.10.2022

Nr. 4c-1/135/2019


BIROUL PERMANENT 

AL 

CAMEREI DEPUTAȚILOR


Vă înaintăm, alăturat, Raportul comun asupra proiectului de Lege pentru aprobarea Ordonanței de urgență a Guvernului nr.30/2019 privind reorganizarea Ministerului Economiei în scopul exercitării drepturilor și îndeplinirii obligațiilor ce decurg din calitatea de acționar a statului la anumiți operatori economici, precum și pentru modificarea unor acte normative, transmis spre examinare în fond, Comisiei pentru industrii și servicii și Comisiei pentru politică economică, reformă și privatizare, cu adresa nr.P.L.x. 301/2019 din 1 iulie 2019.

În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera decizională este Camera Deputaților.


    PREȘEDINTE,



       PREȘEDINTE,

    Sándor Bende



  Costel Neculai Dunava

R A P O R T   C O M U N
asupra proiectului de Lege pentru aprobarea Ordonanței de urgență a Guvernului nr.30/2019 privind reorganizarea Ministerului Economiei în scopul exercitării drepturilor și îndeplinirii obligațiilor ce decurg din calitatea de acționar a statului la anumiți operatori economici, precum și pentru modificarea unor acte normative


În conformitate cu prevederile art.95 și ale art.117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii și Comisia pentru politică economică, reformă și privatizare, au fost sesizate spre dezbatere, în fond,  în procedură de urgență, cu proiectul de Lege pentru aprobarea Ordonanței de urgență a Guvernului nr.30/2019 privind reorganizarea Ministerului Economiei în scopul exercitării drepturilor și îndeplinirii obligațiilor ce decurg din calitatea de acționar a statului la anumiți operatori economici, precum și pentru modificarea unor acte normative, transmis cu adresa nr.P.L.x. 301/2019 din 1 iulie 2019.



Consiliul Legislativ, cu avizul nr.391/15.05.2019, avizează favorabil ordonanța de urgență cu observații și propuneri preluate de inițiator.


Senatul, în calitate de primă Cameră sesizată, a adoptat proiectul de lege în condițiile art.115 alin.(5) teza a III-a din Constituția României, republicată.



Comisia pentru muncă și protecție socială, Comisia juridică, de disciplină și imunități și Comisia pentru buget, finanțe și bănci, cu avizele, nr.4c-9/470 din 3.09.2019, nr.4c-13/577/2019 din 17.09.2019, respectiv nr.4c-2/570 din 18.09.2019, au avizat favorabil proiectul de lege.



Comisia pentru drepturile omului, culte și problemele minorităților naționale, cu avizul nr.4c-6/458 din 4.09.2019, a avizat negativ proiectul de lege.



Ordonanța de urgență supusă dezbaterii are ca obiect de reglementare adoptarea unor măsuri de reorganizare a Ministerului Economiei, determinate de preluarea activității Departamentului pentru Privatizare și Administrarea Participațiilor Statului, urmată de încetarea existenței respectivului departament, precum și ca urmare a preluării unui număr de 30 de posturi vacante de la Autoritatea Națională pentru Protecția Consumatorilor.  Ordonanța de urgență cuprinde și dispoziții finale, referitoare la înlocuirea, în actele normative în vigoare, a sintagmei „Departamentul pentru Privatizare și Administrarea Participațiilor Statului” cu sintagma „Ministerul Economiei”, precum și abrogarea art.1-10 din Ordonanța de urgență a Guvernului nr.20/2014 privind înființarea Departamentului pentru Privatizare și Administrarea Participațiilor Statului, stabilirea unor măsuri de eficientizare a activității de privatizare pentru dezvoltarea în condiții de profitabilitate a activității operatorilor economici cu capital de stat, pentru exercitarea drepturilor și îndeplinirea obligațiilor ce decurg din calitatea de acționar a statului la anumiți operatori economici, precum și pentru modificarea și completarea unor acte normative, aprobată cu modificări și completări prin Legea nr.123/2015, măsuri determinate de reorganizarea Ministerului Economiei prin preluarea activității respectivului Departament.
În conformitate cu prevederile art.62 și ale art.64 din Regulamentul Camerei Deputaților, republicat, cu modificările și completările ulterioare, membrii Comisiei pentru politică economică, reformă și privatizare au examinat proiectul de lege în ședința din 1 martie 2022, iar membrii Comisiei pentru industrii și servicii au examinat proiectul de lege în ședința din 18 octombrie 2022.

În urma dezbaterilor și a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților adoptarea proiectului de Lege pentru aprobarea Ordonanței de urgență a Guvernului nr.30/2019 privind reorganizarea Ministerului Economiei în scopul exercitării drepturilor și îndeplinirii obligațiilor ce decurg din calitatea de acționar a statului la anumiți operatori economici, precum și pentru modificarea unor acte normative, în forma adoptată de Senat.


La lucrările Comisiei pentru politică economică, reformă și privatizare au fost prezenți 15 deputați din totalul de 18 deputați membri ai comisiei, iar la Comisia pentru industrii și servicii au fost prezenți deputați conform listei de prezență.
La lucrările Comisiei pentru politică economică, reformă și privatizare a participat, în calitate de invitat, din partea Ministerului Economiei domnul Terente Ciui – secretar de stat.


În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera decizională este Camera Deputaților.

            PREȘEDINTE,


   
PREȘEDINTE,



Sándor Bende


      Costel Neculai Dunava

SECRETAR,



SECRETAR,


   Bogdan Gheorghe Trif

                    Bogdan Alin Stoica
Consilier parlamentar,
 Isabela-Patricia Robe 



Șef serviciu, Lidia-Graziella Segărceanu

